Source: http://docplayer.hu/2249662-A-jovo-nemzedekek-orszaggyulesi-biztosanak-allasfoglalasa.html
Timestamp: 2018-03-21 01:09:14+00:00

Document:
A JÖVŐ NEMZEDÉKEK ORSZÁGGYŰLÉSI BIZTOSÁNAK ÁLLÁSFOGLALÁSA - PDF
Download "A JÖVŐ NEMZEDÉKEK ORSZÁGGYŰLÉSI BIZTOSÁNAK ÁLLÁSFOGLALÁSA"
1 JÖVŐ NEMZEDÉKEK ORSZÁGGYŰLÉSI BIZTOSA 1051 Budapest, Nádor u Budapest, Pf. 40.Telefon: Fax: A JÖVŐ NEMZEDÉKEK ORSZÁGGYŰLÉSI BIZTOSÁNAK ÁLLÁSFOGLALÁSA a 4-es metró építésével kapcsolatos zajpanasz tárgyában Ügyszám: JNO-26-17/2010. I. A panasz 1. A panaszos a beadványában azt kifogásolta, hogy a 4-es metró Keleti pályaudvari állomása építésének kezdetétől, azaz 2008 februárja óta a kialakuló zajhatások változatlanul, folyamatosan sértik lakásuk használhatóságát. Az építkezés házuk homlokzatától méterre folyik, az építési területet egy vékony pozdorja falból álló kerítés veszi körül. A gépek zaja elviselhetetlen, hétvégén is kora reggeltől késő estig folynak a munkálatok, a sorozatos kérések ellenére azonban semmilyen intézkedés nem történt. II. A hatáskör megalapozása 2. Az Alkotmány 18. -a szerint a Magyar Köztársaság elismeri és érvényesíti mindenki jogát az egészséges környezethez. A 70/D. (1) és (2) bekezdései szerint a Magyar Köztársaság területén élőknek joguk van a lehető legmagasabb szintű testi és lelki egészséghez. Ezt a jogot a Magyar Köztársaság egyebek mellett az épített és a természetes környezet védelmével valósítja meg. 3. A Jövő Nemzedékek Országgyűlési Biztosának hatáskörét az állampolgári jogok országgyűlési biztosáról szóló évi LIX. törvény (Obtv.) 16. (1) bekezdése és 27/B. (1) bekezdése alapján állapította meg, amelyek szerint az országgyűlési biztoshoz bárki fordulhat, ha megítélése szerint valamely hatóság, illetve közszolgáltatást végző szerv tevékenysége során a beadványt benyújtó személy alapvető jogaival összefüggésben visszásságot okozott, feltéve, hogy a rendelkezésre álló közigazgatási jogorvoslati lehetőségeket - ide nem értve a közigazgatási határozat bírósági felülvizsgálatát - már kimerítette, illetve jogorvoslati lehetőség nincs számára biztosítva. A jövő nemzedékek országgyűlési biztosa figyelemmel kíséri, értékeli és ellenőrzi azon jogszabályi rendelkezések érvényesülését, amelyek biztosítják a környezet és a természet állapotának fenntarthatóságát és javítását. Feladata a mindezekkel kapcsolatban tudomására jutott visszásságok kivizsgálása vagy kivizsgáltatása, és orvoslásuk érdekében általános vagy egyedi intézkedések kezdeményezése. 1
2 4. A panaszbeadvány tartalma alapján megállapítottuk, hogy annak kivizsgálása az egészséges környezethez való alkotmányos jog érintettsége miatt indokolt. A vizsgálat során megkerestük a Közép-Duna Völgyi Környezetvédelmi, Természetvédelmi és Vízügyi Felügyelőséget (továbbiakban Felügyelőség), a Nemzeti Közlekedési Hatóságot és Budapest Főváros VII. kerület Erzsébetváros Önkormányzatának Jegyzőjét. 5. Állásfoglalásunk tervezetét előzetes véleménykérés céljával megküldtük a Felügyelőség, Budapest Főváros VII. kerület Erzsébetváros Önkormányzatának Jegyzője, valamint a panaszos részére. III. A tényállás 6. A 4-es metró kiépítésével és majdani működtetésével járó környezethasználat a környezet védelmének általános szabályairól szóló évi LIII. törvény (a továbbiakban: Kvt.) korábban hatályos ai, valamint az engedélyezéskor hatályban lévő a környezeti hatásvizsgálat elvégzéséhez kötött tevékenységek köréről és az ezzel kapcsolatos hatósági eljárás részletes szabályairól szóló 152/1995. (XII. 12.) Korm. rendelet alapján a tevékenységre vonatkozó hatástanulmány elbírálását követően kiadott környezetvédelmi engedély jogerőre emelkedését követően volt megkezdhető. A környezetvédelmi engedély a tervezett tevékenység 1 létesítése, működtetése során jelentkező környezeti hatások tekintetében fogalmaz meg előírásokat. 7. A BKV Rt. DBR Metró Projekt Igazgatóság részére a 4-es metróvonal I. szakaszának [Budapest XI. kerület Etele tér (Kelenföldi pu.) és Budapest VIII. kerület Baross tér. (Keleti pu.)] létesítésére vonatkozóan a Felügyelőség jogelődje, a Közép-Duna Völgyi Környezetvédelmi Felügyelőség által KF:190-36/2003. számon, a 4-es metróvonal II. szakaszának (Budapest VIII. kerület Baross tér, Keleti pályaudvar és a Budapest XIV. kerület Bosnyák tér között) létesítésére vonatkozóan KTVF: /2008. számon kiadott határozatokban határozatlan időre környezetvédelmi engedélyt adott. A környezetvédelmi engedélyek a zaj- és rezgésvédelemre vonatkozó kikötések körében a metróvonal építéséből származó zajra is meghatároztak rendelkezéseket. 8. A környezetvédelmi engedélyek szerint a védendő épületek zaj- és rezgésterhelését folyamatosan ellenőrizni kell, a mérések elvégzéséhez pedig mérési terv készítendő. A Felügyelőség tájékoztatása szerint hivatalos ellenőrző zajmérést csak a beérkező panaszok esetén végzett, azonban a beruházók is rendszeresen küldik a jegyzőkönyvet az általuk végzett ellenőrzésekről. A környezetvédelmi engedélyek szerint a gépek zajkibocsátására fokozott gondot kell fordítani. A hivatkozott KF: /2003. számú környezetvédelmi engedély értelmében az építkezés időtartamára zajkibocsátási határérték megállapítását kell kérni a Felügyelőségtől. 1 Kvt. 67. (2) bekezdés a) pontja szerint a környezeti hatásvizsgálat szempontjából környezetre jelentős hatást gyakorló tevékenységnek minősül valamely - a Kormány által rendeletben meghatározott - létesítmény vagy művelet telepítése, megvalósítása, meglévő létesítmény vagy művelet felhagyása, jelentős bővítése, valamint a technológia- és a termékváltás, illetve ezek jelentős módosítása. 2
3 9. Az környezetvédelmi engedély kiadása iránti kérelem beadásának időpontjában hatályos, a zaj- és rezgésvédelemről szóló 12/1983. (V. 12.) MT rendelet még előírta, hogy a jelentős építési munka esetén a munka megkezdése előtt a kivitelezőnek zajkibocsátási határértéket kell kérnie. Azonban a Keleti pályaudvari metróállomás építésekor hatályban lévő, a környezeti zaj és rezgés elleni védelem egyes szabályairól szóló 284/2007. (X. 29.) Korm. rendelet (a továbbiakban: Zr.) már nem írja elő külön zajkibocsátási határérték kérését, hanem a környezeti zaj és rezgésterhelési határértékek megállapításáról szóló 8/2002. (III. 22.) KöM-EüM együttes rendeletben meghatározott határértékekre, január 1-jétől a környezeti zaj- és rezgésterhelési határértékek megállapításáról szóló 27/2008. KvVM-EüM együttes rendeletben (továbbiakban: együttes rendeletek) meghatározott határértékekre utal. A jelen ügy szempontjából fontos építőipari kivitelezési tevékenységből származó zajra nagyvárosias lakókörnyezetben előírt határértékek 2002-óta nem változtak. 10. A Zr. 13. (1) bekezdés lehetővé teszi a határértékek túllépését, amennyiben azt a környezetvédelmi hatóság (a Felügyelőség) engedélyezi. A Felügyelőség a BPV-Metro 4 NeKe Építési Kkt. (Kivitelező) kérelmére 2009 januárjában - az állomási rész I. és II. ütemre vonatkozóan 9 hónapra, a kihúzó műtárgy I. üteménél 1 évre, a II. ütemnél pedig 10 hónapra - KTVF: /2009. számon 3-9 db túllépést engedélyezett a Keleti pályaudvari metróállomás kivitelezési munkáira. Így a védendő épületek homlokzata előtt két méterrel az állomási rész I. ütemére 74 db, a II. ütemére 68 db, a kihúzó műtárgy I. ütemére szintén 74 db, míg a II. ütemére 73 db határérték lett előírva. 11. A Kivitelező - hivatkozva az eltelt időre és az építkezés pillanatnyi állására júniusában újabb felmentést kért az együttes rendeletekben meghatározott határértékek túllépésére. A Felügyelőség 2010 augusztusában KTVF: 144-7/2010. számú határozatával módosította az eredeti határozatát és a védendő épületek homlokzata előtt két méterrel az állomási rész II. ütemére adott határértéket további egy évre még 5 db-lel növelte (73 db-re), a kihúzó műtárgy II. ütemére adott 73 db határértéket pedig további két hónapra fenntartotta. 12. A Panaszos 2008 nyarán tette meg első bejelentését a Felügyelőségre, melynek következtében a Felügyelőség munkatársai augusztus 13-án és 14-én mérést végeztek. A mérés során 2 db határérték túllépést állapítottak meg, ezért KTVF: /2009. számú határozatban Ft zajbírság kiszabására került sor. 13. A panaszos 2009 márciusában ismételten panasszal fordult a Felügyelőséghez, amiben elsősorban a vízszivattyúzásból származó folyamatos zajt sérelmezte. A Felügyelőség munkatársai március 27-én előre be nem jelentett helyszíni szemlét tartottak. Ennek eredményeként a kivitelező a Felügyelőség tájékoztatása szerint a talajvízsüllyesztést végző egyik gépet leszerelte, a másikat pedig a munkagödörbe helyeztette. 14. Panaszos május 9-én ismételten panaszt tett, amiben a szombaton reggel működő kompresszorokból származó zajt sérelmezte. A Felügyelőség munkatársai május 15- én ismételt helyszíni szemlét tartottak, mely során a kivitelezővel további zajcsökkentő lehetőségek keresésében állapodtak meg. 15. A Panaszos október 25-én ismét bejelentést tett, amire válaszul a Felügyelőség a december 7-én készített zajmérés eredményeire alapozva arról tájékoztatta a Panaszost, hogy a kivitelező nem lépi túl a hatályos jogszabályokban foglalt határértékeket. 3
4 IV. A.) Jogi elemzés A Felügyelőség úgy korlátozta az érintettek egészséges környezethez való alapjogát, hogy nem vizsgálta kellő alapossággal, az egymással szembenálló érdekeket 16. A környezet védelmének általános szabályairól szóló évi LIII. törvény (a továbbiakban: Kvt.) 31. (2) bekezdésének a) és b) pontjai szerint a zaj és a rezgés elleni védelem keretében műszaki, szervezési módszerekkel kell megoldani a zaj- és a rezgésforrások zajkibocsátásának, illetve rezgésgerjesztésének csökkentését, a zaj- és rezgésterhelés növekedésének mérséklését vagy megakadályozását. 17. A zaj elleni védelem jogi szabályozásának célja a jelen és a jövő nemzedékek egészségének, a zaj elleni ártalmak elleni védelme. Így a határértékek túllépése az egészséges környezethez való jog sérelmét jelenti, ezért arra csak a legritkább, elkerülhetetlenül szükséges esetben, és csak a legkisebb mértékben kerülhet sor. 18. Jelen állásfoglalásunk D) alcímében részletesen fogalakozunk azzal, hogy az építési tevékenységből származó zajra vonatkozó határértékek alóli felmentésre vonatkozó szabályozás alkotmányos aggályokat vet fel, ám már itt is megemlítendő, hogy a Zr. pl. nem rendelkezik annak tekintetében, mekkora mértékű túllépésre adhat még engedélyt a hatóság. 19. Álláspontunk szerint ez a jogalkalmazó számára azt jelenti, hogy a Zr. által biztosított mérlegelési lehetőségekre figyelemmel érdekösszemérést (környezeti érdekek, közlekedéshez fűződő érdek, stb.) kell végeznie és annak eredményére, valamint a bizonyítékokra alapítva kell meghoznia a döntését, amelyben a határértékek betartása alóli felmentést leszűkítően kell értelmeznie. Minden egyes esetben körültekintően kell vizsgálnia, hogy a zajvédelmi határértékek alóli felmentés szükséges-e vagy még inkább elkerülhetetlen-e. A túllépés pedig nem haladhatja meg a szükséges mértéket. Ezek meghatározásakor nem lehet egyedüli szempont a beruházó érdeke, hanem figyelembe kell venni azt is, hogy mekkora és mennyi ideig tartó zajterhelést jelent ez a környéken élőknek, milyen technikai eszközökkel csökkenthető a zaj stb. 20. A döntés szempontjait a határozat indokolási részének tartalmaznia kell. A Felügyelőség KTVF: /2009. számú határozatában nem utal arra, hogy a túllépés engedélyezése során mérlegelte volna a fentieket, a KTVF: 144-7/2010. számú határozat indokolása szerint a hatóság az első határozat kiadása eltelt időre és az építkezés pillanatnyi állására, a bekövetkezett kisebb kivitelezési csúszásokra való tekintettel adta meg a kért túllépésre az engedélyt. 21. A konkrét ügyben ugyanakkor az is megállapítható, hogy az építkezéssel általában is olyan zavaró hatások járnak együtt, amelyeket kizárni nem lehet, csökkenteni is csak korlátozottan, ezért az érintett lakosság mintegy tűrésre kötelezve kénytelen elviselni a környezeti hatásokat. Mindazonáltal az állam a jogi szabályozással, illetve a hatóságok tevékenységén keresztül biztosítani köteles, hogy ezen hatások elkerülhetők vagy minimálisak legyenek. 4
5 22. Felhívjuk a figyelmet arra, hogy a 4-es metró megépítésének kiemelt jelentőségűvé történő nyilvánítása esetén is érvényesülnie kell, hogy az elkerülhetetlen környezetterhelést a minimálisra kell korlátozni. Garanciális jogszabályi rendelkezésekre és azok következetes érvényesítésére van tehát szükség, hogy kizárólag a lehető legindokoltabb esetekben, a lehető legkisebb mértékű környezetterhelés háruljon a lakosságra A pihenés teljes lehetetlenné válása, a zajterhelés voltaképpeni állandósulása azonban már az alapjog lényegi tartalmának sérelmét jelenti. Visszásságot eredményez tehát az olyan szabályozás, illetve az olyan hatósági gyakorlat, amely minderre lehetőséget teremt. 24. Ezért megállapítjuk, hogy a Felügyelőség eljárása miatt sérült az egészséges környezethez való jog. B.) A Felügyelőség jogszabálysértően és visszamenőlegesen módosította a zajterhelési határértékek alóli felmentést tartalmazó határozatát 25. A KTVF: /2009. számú határozat indokolása nem tartalmazza, hogy az együttes rendeletekben az építőipari kivitelezési tevékenységből származó zajra előírt határértékek közül melyik alól kapott a kivitelező felmentést. 26. Az együttes rendeletekben az építőipari kivitelezési tevékenységből származó zajra előírt határérték nagyvárosias lakókörnyezetben az egy hónapnál több, egy évnél rövidebb ideig tartó építkezésre nappal 65 db éjszaka 50 db, míg az 1 évnél hosszabb ideig tartó építkezés esetén nappal 60 db éjszaka 45 db. 27. A túllépés mértéke (3-9 db) és a határozat rendelkező részében szereplő megengedett túllépéssel növelt határértékek ( db) azt mutatják, hogy a Felügyelőség az egy hónapnál több, egy évnél rövidebb ideig tartó építkezésre vonatkozó határértékeket vette alapul (nappal 65 db éjszaka 50 db). 28. A határozat 2010 júniusában kérelmezett KTVF: 144-7/2010. számú módosításának indokolásában szintén nem szerepel, hogy az együttes rendeletekben az építőipari kivitelezési tevékenységből származó zajra előírt határértékek közül melyik alapján kapott a kivitelező felmentést. 29. Ugyanakkor a határozat módosító jellege és a határozat rendelkező részében szereplő az állomási rész II. ütemére előírt megengedett túllépéssel növelt határérték (73 db) azt mutatja, hogy a Felügyelőség szintén az egy hónapnál több, egy évnél rövidebb ideig tartó építkezésre vonatkozó határértékeket vette alapul (nappal 65 db éjszaka 50 db). 30. Indokolatlan volt azonban, hogy a határozat kelte után másfél évvel benyújtott kérelemre a Felügyelőség az állomási rész építésének II. ütemére KTVF: 144-7/2010. számú, a KTVF: /2009. számú határozatot módosító határozatában még mindig az egy 2 JNO-157/2010. számú átfogó vizsgálatunk keretében Irodánk megállapította, hogy a zaj elleni védelem jogi szabályozása az építési zajok tekintetében nem biztosítja az egészséges környezethez való jog érvényesülését. Erre tekintettel számos más területet érintő javaslattal együtt komplex jogalkotási javaslatot nyújt be a Kormányhoz. JNO-157-3/2010. számú jogalkotási javaslat-tervezetünk a honlapunkról letölthető. 5
6 hónapnál több, egy évnél rövidebb ideig tartó építkezésre vonatkozó határértékek alapján további 5 db túllépést engedélyezett a KTVF: /2009. számú határozatban engedélyezetthez képest. 31. A KTVF: /2009. számú határozat az állomási rész és a kihúzó műtárgy I. ütemére, a KTVF: 144-7/2010. számú, a KTVF: /2009. számú határozatot módosító határozat az állomási rész és a kihúzó műtárgy II. ütemére vonatkozóan jogsértően, visszamenőlegesen adott az együttes rendeletekben előírt határértékek alól felmentést és ezzel a jogállamiság és jogbiztonság elve, illetőleg az egészséges környezethez való alapvető jog sérelmét idézte elő. 32. A január 13-án kelt KTVF: /2009. számú határozat az állomási rész és a kihúzó műtárgy I. ütemére vonatkozóan 2008 augusztusától kezdődően adott felmentést. A augusztus 24-én jogerőre emelkedett KTVF: 144-7/2010. számú módosító határozat pedig az állomási rész II. ütemére vonatkozóan 2010 márciusától kezdődően (tekintettel arra, hogy a KTVF /2009. számú határozat e tekintetben 2010 márciusáig rendelkezett), a kihúzó műtárgy II. üteme vonatkozásában pedig 2010 augusztusa tekintetében alkalmazott visszamenőleges hatályú felmentést augusztus hónapig ad felmentést a kihúzó műtárgy II. ütemére. Tehát a KTVF: 144-7/2010. számú, módosító határozat 2010 júliusától augusztus 24-ig e tekintetben is visszamenőleges hatállyal állapított meg jogot. 33. Az Alkotmány 2. (1) bekezdésében, illetve a január 1-jén hatályba lépő Alaptörvény B. cikk (1) bekezdésében foglalt jogállamiság és a jogbiztonság elvéből fakadó alapvető követelmény, hogy fő szabály szerint a hatóság nem állapíthat meg jogot vagy kötelezettséget a döntését megelőző időszakra A Felügyelőség két döntése tehát nem felelt meg a jogbiztonság és jogállamiság elvének, és így ezeken keresztül az egészséges környezethez való jog sérelméhez vezetett. C.) A Felügyelőség nem vizsgálta a Panaszos október 25. napján tett bejelentését és válaszában félrevezető tájékoztatást adott 35. A Panaszos október 25-én megtett bejelentésére a Felügyelőség október 29-én KTVF: /2010. számú levelében adott válaszában, a Felügyelőség Környezetvédelmi Laboratóriuma által december 7-én készített, Z:25/09 számú, Vizsgálati Jegyzőkönyv eredményeit ismertette. Fenti Jegyzőkönyv eredményei alapján, az aktuális bejelentés vizsgálata nélkül tájékoztatta a Panaszost arról, hogy az építkezés zajkibocsátása nem lépi túl a hatályos jogszabályokban foglalt határértékeket. (Megjegyezzük: az említett vizsgálati jegyzőkönyv valójában azt állapította meg, hogy a mérések idején az építkezés zajkibocsátása nem haladta meg a KTVF: /2009. számú határozatban megengedett zajterhelési határértékeket.) 36. A Felügyelőség válaszában a Panaszost az európai uniós csatlakozással összefüggő egyes törvénymódosításokról, törvényi rendelkezések hatályon kívül helyezéséről, valamint egyes törvényi rendelkezések megállapításáról szóló évi XXIX. törvény (továbbiakban: panasz-törvény) XIII. fejezet 142. (4) bekezdése alapján tájékoztatta. 3 9/1992. (1. 30.) AB határozat, 11/1992. (II. 5.) AB határozat, 36/1992. (VI. 10.) AB határozat, 10/1992. (II. 25.) AB határozat, 6
7 37. A 141. (1) bekezdése a közérdekű kérelmekkel, panaszokkal és bejelentésekkel kapcsolatban kimondja, hogy azt az állami és helyi önkormányzati szervek a panasz-törvény szerint kötelesek elintézni. A panasz-törvény 142. (6) bekezdése lehetőséget ad a hatóságoknak a korábbival azonos tartalmú, ugyanazon panaszos, illetőleg bejelentő által tett ismételt, vagy névtelen bejelentés vizsgálatának mellőzésére. 38. Álláspontunk szerint azonban, tekintettel arra, hogy a bejelentés a Felügyelőség hatósági hatáskörében kivizsgálandó problémát kifogásolt, voltaképpen a konkrét kivizsgálásra a közigazgatási hatósági eljárás és szolgáltatás általános szabályairól szóló évi CXL. törvény (a továbbiakban: Ket.) hatósági ellenőrzésre vonatkozó rendelkezéseit, illetőleg a Zr. anyagi jogi rendelkezéseit kellett volna alkalmazni. Hiszen hatósági ellenőrzés keretében elvégezett mérési vizsgálat elvégzésével és kiértékelésével lehetett volna csak eldönteni, hogy az építkezés során a zajkibocsátás tekintetében betartják-e a vonatkozó hatósági döntéseket, az adott helyzet igényel-e további hatósági intézkedést. 39. Megjegyezzük ugyanakkor, hogy a panasz-törvény és a Ket. rendelkezései olyannyira nincsenek összhangban, hogy azok viszonyát, így azt, hogy milyen szabályok szerint kell eljárni a bejelentések tárgyában pusztán jogértelmezéssel egyértelműen tisztázni nem lehet, jogalkotási aktusra van szükség. Ennek indokoltságát jeleztük a Közigazgatási és Igazságügyi Minisztériumnak, az illegális hulladékégetéssel szembeni fellépés lehetőségeiről szóló JNO-420-1/2011. számú állásfoglalásunkban 4, melyet az egyes ügyeink tapasztalatai alapján állítottunk össze, és melyben részletesen foglalkoztunk a panasz-törvény és a Ket. rendelkezéseivel kapcsolatos jogalkalmazási problémákkal. 40. Összefoglalva megállapítható, hogy környezeti ártalom miatti bejelentés esetén a hatóság a vonatkozó környezetvédelmi anyagi jogszabály, továbbá a Ket. szabályai, általános elvei és követelményei szerint köteles megvizsgálni a bejelentés kapcsán a hatáskörét és illetékességét. A hatáskör és illetékesség megállapítása esetén a hatóság leggyakrabban csak hatósági ellenőrzés keretében tudja kivizsgálni a bejelentésben foglaltakat, azt, hogy a kifogásolt környezethasználatot a vonatkozó jogszabályi és egyedi határozatba foglalt előírások szerint folytatják-e. Az eljárásba be kell vonni az ügyfeleket, így a panaszost is. 41. A Felügyelőség tájékoztatása félrevezető volt amiatt is, hogy a válasszal ellentétben 2010 októberében nem a hatályos jogszabályok, hanem a Felügyelőség a hatályos jogszabályokban foglalt határértékek alóli felmentő döntése határozta meg a betartandó határértékeket A Felügyelőség eljárása miatt sérült az egészséges környezethez való jog. D.) Az építési tevékenységből származó zajra vonatkozó határértékek alóli felmentésre vonatkozó szabályozás alkotmányos aggályokat vet fel 4 Letölthető a honlapról. 5 A Felügyelőség KTVF: /2011. számú levelében az állásfoglalás-tervezetünkben foglaltakra vonatkozóan előadta, hogy a panaszos október 25-ei bejelentésére adott válaszlevelében valóban tévesen a jogszabály által előírt zajterhelési határértékek teljesüléséről adott tájékoztatást, de ez még nem jelenti azt, hogy a Felügyelőség nem a KTVF: 144-7/2010. számú határozattal módosított /2009. számú határozatban előírtak teljesülését ellenőrizte volna valójában. Azonban a Felügyelőség előbbieket egyéb irattal nem támasztotta alá, így a rendelkezésünkre álló iratok alapján továbbra is úgy tűnik, hogy a október 25-én érkezett bejelentés a november 19-én és én elvégzett mérési vizsgálatok eredményei alapján nem került érdemben kivizsgálásra. 7
8 43. Irodánkhoz több esetben érkezett olyan, a tárgyihoz hasonló panasz, amelyben a beadványozók a lakókörnyezetükben folytatott építkezés során keletkező zajhatásokat kifogásolták. Erre tekintettel a jogalkotónak írt, a zajvédelem jogi szabályozását felülvizsgáló, komplex jogalkotási javaslat-tervezetünkben, mely a honlapon már olvasható 6, a Zr. építési zajforrásokra vonatkozó rendelkezéseit is vizsgáltuk. 44. Ahogyan azt a jogalkotási javaslat-tervezetben is jeleztük, a Zr ában foglalt rendelkezések vonatkozásában is szükség van arra, hogy a jogalkotó érvényesítse a megelőzés elvének és a veszélyes környezeti zaj okozásának tilalmát. 45. A Zr. 2. j) pontja alapján veszélyes mértékű az olyan környezeti zaj, amely meghaladja a külön jogszabályban megállapított zajterhelés, illetőleg zajkibocsátás megengedett határértékét. Tehát a Felügyelőség által megengedett határérték túllépés így veszélyes mértékű zajnak tekinthető. 46. A Zr. 3. (1) bekezdése generális tilalomként rögzíti, hogy tilos védendő környezetben veszélyes mértékű környezeti zajt- vagy rezgést okozni. A veszélyes mértékű zaj okozásának tilalma alól a Zr. nem ad lehetőséget az eltérésre. 47. A jogalkotónak természetesen van lehetősége arra, hogy jogszabályban (mint amilyen Zr. 13. (1) bekezdése) bizonyos esetekre, zajforrásokra vagy területekre a határérték túllépését lehetővé tegye. Ezt azonban kizárólag a jogbiztonság és az egészséges környezethez való jog érvényesülését biztosító módon teheti meg, illetőleg az alkotmányos jogosultságok ütközése esetére irányadó szükségesség és arányosság elvének megfelelő garanciális szabályok kidolgozásával. 48. Minden olyan jogszabályi rendelkezésnek, amely lehetővé teszi a veszélyes mértékű környezeti zaj okozását, meg kell felelnie az alkotmányos követelményeknek. 49. A felmentésre vonatkozó szabályokat a Zr. 13. (1) bekezdése 7 határozza meg, mely a kérelem tartalmát is rögzíti. Álláspontunk szerint a jogszabály által használt fogalmak nem tisztázottak, így teljesen önkényesen értelmezhető az egyes építési időszak fogalma, ami akár a teljes kivitelezést is jelentheti. Nem világos, hogy az előre nem tervezhető építőipari eseményekre miként lehet mégis előre tervezetten felmentést kérni, illetve adni. 50. Nem világos, hogy valójában mit jelent a felmentés mértéke. Kérdéses, hogy ennek révén a hatóság bármekkora zajterhelésre engedélyt adhat-e, vagy meghatározhat-e egyedi határértéket. Ez utóbbit illetően további nehézség, hogy a megállapított határérték kikényszerítése érdekében a hatóság a Zr. felhatalmazása hiányában nem járhat el. 6 JNO-157/ A kivitelező felmentést kérhet a külön jogszabály szerinti zajterhelési határértékek betartása alól a környezetvédelmi hatóságtól a) egyes építési időszakokra, ha a kibocsátási határérték-kérelem szerint a zajkibocsátás műszaki vagy munkaszervezési megoldással határértékre nem csökkenthető, b) építkezés közben előforduló, előre nem tervezhető, határérték feletti zajterhelést okozó építőipari tevékenységre. (2) A kérelemben meg kell jelölni a határérték túllépés okát, a felmentéssel érintett időszak kezdő és végnapját, a zajcsökkentés érdekében tervezett intézkedéseket és azok várható eredményeit. (3) A környezetvédelmi hatóság a zajterhelési határérték alóli felmentésről szóló határozatában az építőipari tevékenység napi, heti időbeosztására és a munkavégzés teljesítményére vonatkozóan is előírhat korlátozást. 8
9 51. Nincsenek megfogalmazva korlátozások az éjszakai időszakra, a szabad, vasár-, és ünnepnapokra. 52. A Zr.-nek ez a rendelkezése, amely ilyen mértékben a hatóságok mérlegelési jogkörébe utalja az egészséges környezethez való alapvető jog korlátozásának lehetőségét és nem teszi kötelezővé korlátozások előírását, nem felel meg a fentiekben kifejtett alkotmányossági követelményeknek, így az egészséges környezethez való jog sérelméhez vezet. 53. Az Alkotmánybíróság következetes gyakorlata többször megerősítette azt a tételt, miszerint: A jogállam nélkülözhetetlen eleme a jogbiztonság. A jogbiztonság az állam - s elsősorban a jogalkotó - kötelességévé teszi annak biztosítását, hogy a jog egésze, egyes részterületei és az egyes jogszabályok is világosak, egyértelműek, működésüket tekintve kiszámíthatóak és előreláthatóak legyenek a norma címzettjei számára. Vagyis a jogbiztonság nem csupán az egyes normák egyértelműségét követeli meg, de az egyes jogintézmények működésének kiszámíthatóságát is. 9/1992 (I. 30.) AB határozat. Ugyanakkor a jogalkotó viszonylag széles körű mérlegelési lehetőséget is adhat a jogalkalmazónak, azonban a jogalkalmazói döntés szempontjait olyan módon kell meghatároznia, hogy - amennyire csak lehetséges - a lehető legkisebb körre korlátozza az eltérő vagy az önkényes jogértelmezés lehetőségét. [9/1992. (I. 30.) AB határozat, ABH 1992, 59, 65.] A jogbiztonság megköveteli a jogszabályok olyan világos és egyértelmű megfogalmazását, hogy mindenki, akit érint, tisztában lehessen a jogi helyzettel, ahhoz igazíthassa döntését és magatartását, és számolni tudjon a jogkövetkezményekkel. Ideértendő az is, hogy ki lehessen számítani a jogszabály szerint eljáró állami szervek magatartását. [11/1992. (III. 5.) AB határozat, ABH 1992, 77, 92.] 54. Ezzel párhuzamosan utalunk az Alkotmánybíróságnak a közigazgatási szervek számára biztosított mérlegelési jogkör alkotmányosságának kereteire, miszerint a jogszabályi szempontok pontatlan meghatározásával a jogalkalmazó számára biztosított mérlegelési jogkör sérti az Alkotmány 57. (1) bekezdésében foglalt bírósághoz fordulás jogát, valamint a bíróságoknak a közigazgatási határozatok törvényességének ellenőrzését előíró 50. (2) bekezdését. 55. Az Alkotmánybíróság a 39/1997. (VII. 1.) AB határozat rendelkező részében megállapította: A közigazgatási határozatok törvényessége bírósági ellenőrzésének szabályozásánál alkotmányos követelmény, hogy a bíróság a perbe vitt jogokat és kötelezettségeket az Alkotmány 57. (1) bekezdésében meghatározott feltételeknek megfelelően érdemben elbírálhassa. A közigazgatási döntési jogkört meghatározó szabálynak megfelelő szempontot vagy mércét kell tartalmaznia, amely alapján a döntés jogszerűségét a bíróság felülvizsgálhatja. (ABH 1997, 263.) 56. Azok a jogszabályok, amelyek kizárják vagy korlátozzák azt, hogy a bíróság a közigazgatási határozatot felülvizsgálva a fentiek szerint érdemben elbírálja a jogvitát, ellentétesek az Alkotmány 57. (1) bekezdésével. Ebből az okból nem csupán az a jogszabály lehet alkotmányellenes, amely kifejezetten kizárja a jogkérdésen túlmenő bírói felülvizsgálatot, vagy annak a közigazgatási 9
10 mérlegeléssel szemben olyan kevés teret hagy, hogy az ügy megfelelő alkotmányos garanciák közötti érdemi elbírálásáról nem beszélhetünk, hanem az olyan jogszabály is, amely az igazgatásnak korlátlan mérlegelési jogot adván semmilyen jogszerűségi mércét nem tartalmaz a bírói döntés számára sem. (ABH 1997, 263, 272.) V. Összefoglalás, intézkedések 57. A 4-es metró építése a fővárost terhelő közúti forgalom csökkentését célozza, ezért kiemelten fontos nemzeti érdek fűződik hozzá. A kiemelt beruházások, illetőleg a környezet védelmét is célzó beruházások megvalósítása során sem szabad azonban olyan mértékű környezetterhelést okozni, amely sérti az egészséges környezethez való jogot. 58. Megállapítottuk, hogy a Felügyelőség a határértékek alóli felmentést módosító határozatának kiadásakor az Alkotmány 18. és 70/D. -ban deklarált, az egészséges környezethez és a lehető legmagasabb szintű testi és lelki egészséghez való joggal összefüggésben visszásságot okozott, mivel a határérték túllépésének körülményeit nem vizsgálta megfelelően. A visszamenőleges hatállyal kiadott módosító határozat nem felelt meg a Zr ában és az együttes rendeletek 2. mellékletében foglaltaknak. 59. Az egészséges környezethez való jog sérelméhez vezetett az is, hogy a Felügyelőség a panaszos bejelentése nyomán nem a Ket., hanem a panasz-törvény rendelkezéseit alkalmazta. 60. Megállapítottuk, hogy a Zr. építési zaj- és rezgésforrás működtetésével kapcsolatos előírásai nem tartalmaznak garanciális jellegű előírásokat, amelyek alkalmazása révén biztosított lenne a szükségesség és arányosság az egészséges környezethez való jog korlátozásakor. 61. Az Obtv. 27/B. (3) bekezdés c) pontja alapján felhívom a Felügyelőséget arra, hogy a jövőben különös körültekintéssel alkalmazza a Zr át és a jelen állásfoglalásban foglaltakat vegye figyelembe. 62. Az Obtv. 27/B. (3) bekezdés c) pontja alapján felhívom a Felügyelőséget, hogy a jövőben fektessen különös hangsúlyt a közérdekű kérelmek, illetve panaszok jogszabályoknak megfelelő elintézésére. VI. Utóvizsgálat, másodlagos intézkedések 63. A jövő nemzedékek országgyűlési biztosa irodájának eljárási rendje alapján minden állásfoglalást követően utóvizsgálatot kell tartani. Az utóvizsgálat eredményéhez mérten a jelen ügyben a biztos a következő intézkedést teheti. 64. Az Obtv. 26. (1) bekezdése alapján, amennyiben a visszásságot előidéző, a Biztos által megkeresett szerv vagy annak felettes szerve érdemi 10
11 állásfoglalás kialakítását, és az annak megfelelő intézkedés megtételét elmulasztja, vagy az országgyűlési biztos az állásfoglalással, a megtett intézkedéssel nem ért egyet, a Biztos az éves beszámoló keretében kérheti, hogy az ügyet az Országgyűlés vizsgálja ki. Ha megállapítása szerint a visszásság kirívóan súlyos, illetve a természetes személyek nagyobb csoportját érinti, indítványozhatja, hogy az Országgyűlés az adott kérdés megtárgyalását már az éves beszámolót megelőzően tűzze napirendre. Budapest, augusztus 24. dr. Fülöp Sándor a jövő nemzedékek országgyűlési biztosa 11
JÖVŐ NEMZEDÉKEK ORSZÁGGYŰLÉSI BIZTOSA 1051 Budapest, Nádor u. 22. 1387 Budapest, Pf. 40.Telefon: 475-7100 Fax: 269-1615 A JÖVŐ NEMZEDÉKEK ORSZÁGGYŰLÉSI BIZTOSÁNAK ÁLLÁSFOGLALÁSA a rönöki gokart pálya üzemeltetésével
JÖVŐ NEMZEDÉKEK ORSZÁGGYŰLÉSI BIZTOSA 1051 Budapest, Nádor u. 22. 1387 Budapest, Pf. 40.Telefon: 475-7100 Fax: 269-1615 A JÖVŐ NEMZEDÉKEK ORSZÁGGYŰLÉSI BIZTOSÁNAK ÁLLÁSFOGLALÁSA a gombai hulladékgyűjtő-konténer
JÖVŐ NEMZEDÉKEK ORSZÁGGYŰLÉSI BIZTOSA 1051 Budapest, Nádor u. 22. 1387 Budapest, Pf. 40. Telefon: 475-7100 Fax: 269-1615 A JÖVŐ NEMZEDÉKEK ORSZÁGGYŰLÉSI BIZTOSÁNAK ÁLLÁSFOGLALÁSA Budapest Ferihegyi Nemzetközi
JÖVŐ NEMZEDÉKEK ORSZÁGGYŰLÉSI BIZTOSA 1051 Budapest, Nádor u. 22. 1387 Budapest, Pf. 40.Telefon: 475-7100 Fax: 269-1615 A JÖVŐ NEMZEDÉKEK ORSZÁGGYŰLÉSI BIZTOSÁNAK ÁLLÁSFOGLALÁSA gázkazán égéstermék elvezetőjének

References: Pf. 40
 bíróság 
 bíróság 
 bíróság 
 Pf. 40
 Pf. 40
 Pf. 40
 Pf. 40